په امریکې د ٩/١١ حملو ١٧ م کال 
په امریکې د سپټمبر د حملو پړه القاعده منلې وه چې د امریکې په خاوره د کال ١٩۴۴ د چاپان د حملې نه ورسته تر ټولو خونړۍ حملې وې او په نتیجه کې یې د امنیت په اړه د امریکې سوچ بدل کړو. د امریکې خصوصي ځواکونو د القاعده مشر اوسامه بن لادن په کال ٢٠١١ کې په اېبټ اباد کې ووژلو
امریکایان به د نهې، سه شنبې، په ورځ د کال ٢٠٠١ د سپټمبر د ١١ مې نیټې حملو ١٧ م کال لمانځي. د القاعده په دغه حملو کې تر ٣٠٠٠ پورې کسان وژل شوې دي. د امریکې صدر ډانلډټرمپ به د پېنسیلوینا ریاست په شینکسویل کلي چې په یوه دستوره کې برخه اخلي. په دغه کلي کې د سپټمبر ېه ١١ مه نیټه هغه جهاز غورځیدلی وو چې حمله کونکو د تښتولو کوښښ کولو خو په مسافرو پرې نه ښودو. د یوناېټډ ائېرلاینز جهاز په شېنکسویل کې غورځیدو. اوس هلته په جهاز کې د وژل شوو کسانو په یاد کې یادگار جوړ کړی شوی دی. د خالي، شنبې، په ورځ یو یبان کې وایټ هاوس د سپټمبر د میاشت د اومې نېټې نه تر د نهمې نېټې پورې د دعاگانو قامي او په حملو کې د وژل شوو کسانو د یادونې ورځې وټاکلې. د وایټ په بیان کې ووژل شو چې د کال ٢٠٠١ د سپټمبر د ١١ مې نېټې حملو به د نیویارک په لارو کوڅو، د پوټامک دریاب په ساحل او د پېنسیلوینیا د شېنکسویل په میدان د قام د ایمان امتحان اخیستی وي خو "زمونږ قوت او د بیا راپورته کېدلو صلاحیت" کې هیڅ کمی نه دی راغلی. د واشنگټن سره نژدې په ورجینیا ریاست کې د پوټومک دریاب په غاړه د دفاع وزارت یا پېنټگان کې به خصوصي دستوره کولی. د ٩/١١ په حملو کې یو جهاز د پېنټگان په ودانۍ هم راغورځیدلی و. په نیویارک کې په گرانډو زیرو یا د ورلډ ټریډ سېنټر په مقام به په حملو کې ژوندې پاتي او د وژل شوو خلکو خپلوان راجمع کیږي. په دې موقع به د رڼا دوه شعاگانې د وژل شوو خلکو په یاد کې د اسمان په لوري پورته کولی شي. په امریکې د سپټمبر د حملو پړه القاعده منلې وه چې د امریکې په خاوره د کال ١٩۴۴ د چاپان د حملې نه ورسته تر ټولو خونړۍ حملې وې او په نتیجه کې یې د امنیت په اړه د امریکې سوچ بدل کړو. د سپټمبر د حملو په نتیجه کې د هغه وخت صدر جارج ډبلیو بش د ترهگرۍ خلاف د جنگ اعلان وکړو او په افغانستان کې یې د طالبانو په حکومت یرغل وکړه. شا او خوا دوه لسیزې ورسته هم د ٩/١١ حملې د هغه خلکو دپاره د خفگان یادگار دی چې خپلوان یې پکې وژل شوې دي. د مېرمن مېري فیشی زوی بریډ د ورلډ ټریډ سېنټر په جنوبي ودرانۍ کې و او پلار ته یې وویل چې هغه محفوظ دی. په دغه وخت یو جهاز د ورلډ ټریډ سېنټر شمالي ودانۍ ووهله. او بیا بل جهاز د ورلډټریډ سېنټر هغه ودانۍ هم ووهله چې بریډ پکې و. د بریډ مور وايي په هغه ټوله ورځ یې انتظار کولو چې زوی به ورته د خپل خېریت ټېلې فون وکړي خو وې یې نکړو. د سپټمبر د میاشت په اخېره کې مېرمن مېري د خپل زوي په یاد کې دستوره ونمانځله.